Die wêreld in foto’s – 3 Februarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Polisiebeampte van Frankryk sper die terrein naby die Louvre-museum in Parys af, ná ŉ Franse soldaat ŉ beweerde terroris gewond het toe dié hom met ŉ mes wou aanval. Foto: Christophe Ena, AP ŉ Gemaskerde betoger van Kasjmir (wat deur Indië beheer word) wil ŉ Indiese polisiebeampte met ŉ baksteen gooi tydens ŉ betoging in Srinagar, Kasjmir. Foto: Dar Yasin, AP ŉ Vrou in nood word bygestaan deur ŉ lid van die Spaanse niewinsgewende organisasie Proactiva Open Arms. Dié organisasie red vlugtelinge uit die Middellandse See wat per boot uit oorloggeteisterde lande probeer vlug. Foto: AP Kalusho, ŉ swartrenoster, wat sedert driejarige ouderdom in ŉ dieretuin in Frankfurt, Duitsland, woon, vier vandag sy 30ste verjaardag. Kalusho is in Zimbabwe gebore. Foto: Michael Probst, AP Mense in Sjanghai, China, vier fees tydens die Chinese Nuwejaarsviering. Foto: Zhuang Yi, Xinhua